ISRAEL-RAPORTTI EUROOPAN PARLAMENTISTA
Israel kasvuyritysten maana
Hei ja tervetuloa ohjelman pariin!
Olemme Euroopan unionin sydämessä Euroopan parlamentissa.
Keskustelemme Israelin talouden menestyksestä kasvuyritysmaana -
ja sen hyödyistä Euroopalle.
Mukana tänään Bas Belder, MEP Alankomaista ja ECR-ryhmästä.
Tervetuloa! - Kiitos.
Tomas Sandell, ECI:n perustaja ja johtaja. Ohjelman sponsori.
Erityisvieraana tri Andreas Kelling.
Hän johtaa Steinbeis-yliopiston IBR-instituuttia Berliinissä.
Tervetuloa! - Kiitos.
Aloitetaan Tomasista.
Tänään keskustelemme Israelista kasvuyritysten maana.
Voisitteko selittää, mitä se tarkoittaa?
Monet eivät tunne sen merkitystä.
On hyvä olla taas ohjelmassa.
Ja erityisen hyvä saada ohjelmaan tri Kelling, -
joka on kasvuyritysten maiden asiantuntija.
Hän osaa selittää asian parhaiten.
Mielestäni on selvää, -
että nykypäivän Israel on dynaaminen maa taloudellisesti -
innovaatioissa, yrittäjyydessä ja talouden dynaamisuudessa mitattuna.
Valitettavasti sellainen puuttuu Euroopasta.
Siksi on tärkeää, että Euroopan maat voivat oppia ja hyötyä Israelista.
Tämä ei ole mitään uutta.
Euroopan juutalaisyhteisöt ovat aina tuottaneet näitä ominaisuuksia.
Siksi YK:n pääsihteeri, portugalilainen Antonio Guterres on sanonut, -
että kun juutalaisyhteisö poistui Portugalista ja meni Alankomaihin, -
asiat alkoivat mennä huonoon suuntaan Portugalissa -
ja Alankomaat alkoi puolestaan hyötyä -
näistä kasvuyritysten ihmisistä.
Tämä ei siis ole mitään uutta.
Mutta se, mitä olemme nähneet Israelissa nyt 20―30 vuoden aikana, -
on valtava menestystarina, josta meidän muidenkin tulee oppia.
On hyvä osoittaa myös katsojille, -
ettei Israel-ohjelmissa tarvitse aina olla vastakkainasettelua -
kansainvälisen yhteisön kriittisen asenteen vuoksi.
Voimme keskittyä pelkästään juutalaisvaltion menestystarinoihin.
Andreas, tervetuloa ohjelmaan!
Hyvä saada mukaan bisneksen ja kasvuyrityksen maiden asiantuntija.
Voisitteko kertoa hieman taustaanne?
Mikä herätti kiinnostuksenne Israeliin ja Israelin huipputeknologiaan?
Se alkoi vuonna 2003, jolloin Stef Wertheimer kutsui minut -
avaamaan globaalin MBA-ohjelman Israelissa.
Stef Wertheimer on yrittäjyyden isä Israelissa.
Hän perusti siellä yhden suurimmista yrityksistä.
Sen osti sitten Warren Buffett.
Pidin ajatuksesta.
Se ei kuitenkaan ollut menestys.
Emme onnistuneet myymään MBA-ohjelmaa Israeliin, -
mutta ymmärsin Israelissa asuessani, että Israel on hieno maa yrittäjille.
Meidän pitää kutsua yritysjohtajia maailmasta Israeliin.
Sen sijaan että lähetämme israelilaisia ulkomaille, -
aloimme kutsua yrityksiä tutustumaan Israeliin kasvuyritysten maana.
Se on tehtäväni.
Sitä olen tehnyt nyt 13 vuotta.
Mainiota. Bas, on aina ilo saada teidät ohjelmaan.
Eikö olekin kiva, että voimme tehdä ohjelman, -
jossa keskitytään Israelin menestykseen -
kasvuyritysten maana ja digitaalitalouden alalla?
Pohdimme myös, miten Israel on huipputeknologian edelläkävijä.
Olette Euroopan parlamentin jäsen.
Miten voimme saada maltilliset tai välinpitämättömät mepit -
hyväksymään Israelin menestyksen ja tajuamaan, -
että Israel on siunaus kansoille ja Euroopalle?
Eurooppa voi hyötyä, jos se hyväksyy Israelin osaamisen.
Hyvä kysymys. Olen ollut täällä vuodesta 1999.
Olen toiminut Israel-valtuuskunnan varapuheenjohtajana viisi vuotta.
Aiemmin toimin puheenjohtajana.
Pyrin siihen, ettei EU―Israel-suhteissa keskityttäisi vain konfliktiin, -
vaan tutustutaan siihen, mitä Israelissa on meneillään.
Kaikki matkat knessetiin joka vuosi -
sisälsivät kasvuyritysasioita.
Näimme hämmästyttäviä innovaatioita.
Vierailimme yrityksissä. Jututimme yrittäjiä.
Italialaiskollegani, joka johtaa valtuuskuntaa ja jota autan, -
jatkaa nyt samaa.
Me pyrimme viemään valtuuskuntamme mukana -
meppejä kaikista puolueista näkemään itse, miten Israel toimii.
Yksi käytännön esimerkki: Meillä oli täällä viime kuussa konferenssi, -
jota isännöin Euroopan kristillisen poliittisen liikkeen kanssa.
Sali oli täynnä kiinnostuneita kansalaisia ja meppejä.
Aiheena oli Balfourin julistus ja Israelin tulevaisuus.
Innovaatioyritykset pitivät mahtavan esityksen, -
miten israelilainen innovaatiotutkimus voi auttaa sokeita ja huononäköisiä -
parantamaan jokapäiväistä elämää.
Sokeat voivat lukea sanomalehtiä ja kirjoja -
sekä keskustella muiden kanssa -
innovatiivisten teknologioiden ja laitteiden avulla.
Israelin panos on suuri. On pakko sanoa, ja uskon sydämestäni, -
että jokainen juutalainen on Herran ihme.
Israel on yhteenlaskettuna miljoonakertaisesti Herran ihme.
Herran ihmeen siunaus on innovaatio.
Aivan totta. Hyvin sanottu.
On ihmeellistä, että Israel modernin historiansa aikana -
viimeiset 70 vuotta on ollut jatkuvasti sotakannalla.
Se on käynyt viisi isoa sotaa.
Silti Israelilla on Nasdaqissa...
Toistan kysymyksen.
On uskomatonta ajatella, -
että pienellä Israelin maalla, joka on jatkuvasti sotakannalla, -
on Nasdaq-listalla eniten yrityksiä -
Kiinan ja Yhdysvaltojen jälkeen.
Israelilla on pääomasijoituksia asukkaita kohti ja kasvuyrityksiä -
enemmän kuin millään muulla maalla.
Miksi mielestänne Israel on menestynyt niin hyvin?
Alakynsiasemasta voi joskus olla suurta etua.
Eräs ystäväni sanoi, että me, Saksa, olemme kuin valtamerialus.
Israel on kuin pieni soutuvene sen vierellä.
Kun tulee tuulenvire, se on soutuveneelle iso uhka, -
mutta alukseen se ei vaikuta mitään.
Mielestäni se on kasvuyritysten maan, Israelin, menestymisen ydin.
Heidän on aina pitänyt käsitellä ongelmia.
Ei vain tutkia ongelmia vaan ratkaista niitä. Puhutaan 70 vuodesta.
Juutalaisten maahanmuutto alkoi 120 vuotta sitten.
Israel oli silloin kiviä, hiekkaa, paahdetta ja pieni järvi vesilähteenä.
Mitä siitä voi syntyä? Kaikilla naapurimailla oli öljyä.
Heillä on luonnonvaroja. Israelilaisten piti rakentaa tyhjästä.
Maa on ollut olemassa nyt 70 vuotta.
Kun he juhlivat ensimmäistä itsenäisyyspäivää, alkoi sota.
Heillä oli 800 000 traumatisoitunutta kansalaista, -
jotka olivat vapautuneet holokaustista.
Toisella puolella oli koulutettuja sotilaita.
Asukasmääräkin oli yli 20 miljoonaa.
Israelia on jatkuvasti haastettu ongelmanratkaisuun, -
ja tilanne on sama yhä. Ongelmanratkaisu jatkuu.
Uskon, että se on alkusyy.
Toki voi sanoa, että Israel on kehittänyt erityisen ekosysteemin, -
joka tukee kasvuyritysten kehittymistä-
ja uusien, disruptiivisten ideoiden etsimistä.
Lähtökohta on, että halutaan ratkaista ongelmat eikä katsoa poispäin.
Mainiota ja innostavaa.
Tomas, Israelissa on enemmän tutkijoita ja tekniikan ammattilaisia -
kuin missään muussa maassa.
Vuonna 2016 Israelin kasvuyritykset keräsivät 4,8 miljardia sijoituksina.
Se oli ennätysvuosi.
Miten Israel voi käyttää taloudellista menestystään diplomatiassa?
Se näkyy jo nyt esimerkiksi Israelin suhteissa Afrikan maihin.
Se vaikuttaa taivaassa solmitulta suhteelta.
Israel voi tarjota, kuten tri Kelling sanoi, ratkaisuja -
moniin arkipäivän ongelmiin Afrikassa maatalouden, vesihuollon -
ja turvallisuusasioiden alalla. Aivan, vesihuollon.
On selvää, että kun maa tarkastelee Israelia, -
miten tulisi suhtautua Israeliin ja äänestää YK:ssa, -
on monia asioita, jotka vaikuttavat. Geopoliittisia kysymyksiä.
Mielestäni yhä enemmän tarkastellaan myös kustannushyötyä.
Miten voimme tehdä yhteistyötä? Mitä maa voi antaa meille?
Yhä useammat Afrikan maat ovat nyt tajuamassa, -
että Israelilla on niille paljon tarjottavaa.
Afrikan kannattaa kehittää suhteita Israeliin.
Mutta ei vain Afrikan. Se pätee globaalisti. - Kiina.
Kiina, Intia. Netanjahu vieraili hiljattain Intiassa.
Heillä oli sama kokemus. Istumme Euroopan parlamentissa.
Ei pidä unohtaa, että tämä pätee myös Eurooppaan.
Eurooppa tarvitsee kipeästi Israelin osaamista.
Bas, eikö Euroopan komission ja instituutioiden ole korkea aika -
tunnustaa, että Eurooppa tarvitsee Israelia?
Israel ei tarvitse Eurooppaa.
Eurooppa tarvitsee Israelin turvallisuus- ja muuta osaamista.
Nyt Israel kasvuyritysten maana -
on edelläkävijä nykyisessä digiajassa.
Siksi Euroopan tulee uudistaa linjauksiaan Israelia kohtaan.
Minulla on israelilaisia ystäviä ja kollegoita knessetissä, hallinnossa -
ja akateemisissa instituutioissa. Ihailen heitä. Heillä on avoin mieli.
Heiltä voi oppia paljon. He sanovat aina, että tarvitsemme toisiamme.
Pitää olla tasapaino. Silti uskon, ja se on myös kokemukseni, -
että monet Euroopan komissiossa tietävät varmasti, -
että tarvitsemme Israelia kaikissa suhteissa. He sanovat sen avoimesti.
Mutta on ristiriitaista, että he tekevät päätöksiä, -
jotka vaarantavat Israelin valtion.
Meidän pitäisi tuoda asia esiin parlamentissa, -
ettei voi sanoa yhtä: "Olemme ystäviä ja liittolaisia" -
ja samalla tehdä jotain, mikä ei sovi liittolaisille, -
esimerkiksi Hizbollahin kanssa Libanonissa ja Iranin kanssa.
Meidän pitää tehdä selväksi israelilaisille, -
että haluamme käydä kauppaa heidän kanssaan ja suojella heitä -
ja että tulisi olla olemassa Israelin valtio.
Mutta sen ei pidä jäädä vain sanoiksi vaan se tulee näkyä linjauksissa.
Se tarkoittaa, että kun katsoo konfliktia, -
pitää tukea Israelin puolelta sellaisia ohjelmia, -
jotka normalisoivat tilannetta ja edistävät liiketoimintaa, -
joka luo palestiinalaisille työpaikkoja.
Ja mikä pahempaa, ei pidä antaa rahaa sellaiseen, -
mikä lopulta vaarantaa -
Israelin valtion olemassaoloa ja israelilaisia ihmishenkiä.
Siinä on inhimillinen näkökulma.
Kaiken kaikkiaan Eurooppa tietää, että tarvitsemme Israelia.
Ja se pitää tehdä hyvin selväksi -
kaikista poliittisista näkökulmista.
Se tarkoittaa luopumista tuotemerkin- nöistä ja pyrkimistä normalisointiin.
Se on iso kysymys. Tiedän sen päivittäisestä kokemuksesta.
Minulla on erinomainen neuvonantaja, joka tuntee kummatkin puolet.
Hänen sanomansa on selvä: Niitä, jotka haluavat normalisoida tilanteen, -
demonisoidaan. Sen takana on vastuuttomat palestiinalaispoliitikot, -
jotka saavat apua täältä, etenkin vasemmistoryhmistä.
Se tahraa Eurooppa-kuvaa israelilaisosapuolen silmissä.
Ehdottomasti. Andreas, sanoitte aiemmin ohjelmassa, -
että olette vieneet eurooppalaisia yritysjohtajia Israeliin.
Kertoisitteko, millaisia kokemuksia he ovat saaneet Israelissa -
ja miten se on innostanut ottamaan selvää Israelin osaamisesta?
Mielestäni voi aloittaa hyvin yksinkertaisesta näkökulmasta.
Ensinnäkin he yllättyvät siitä, ettei Israelissa ole sotaa.
Ihmiset elävät normaalisti. Maa on hyvin ystävällinen ja rakastettava.
He näkevät arabian- ja hepreankielisiä kylttejä kadulla ja tajuavat, -
että arabia on maan virallinen kieli. He luulivat, että arabeja vainotaan.
Kaupassa tai kahvilassa heitä palvelee arabi.
He kokevat siellä hyvin normaalia elämää.
Se tuntuu heistä uskomattomalta. Viemme heitä esimerkiksi Tefeniin.
Tefen on Stef Wertheimerin perustama yrityspuisto.
Metalliteollisuuden työkaluja valmistava ISCAR sijaitsee siellä.
Sekin Stefin perustama. Warren Buffett osti sen -
ensimmäisenä kansainvälisenä investointinaan.
Vieraamme näkevät tämän kaiken. Miten ihmeessä joku ostaa yrityksen, -
joka on vain kymmenen kilometrin päässä Hizbollahista?
Meillä oli naapuri, insinööri Erez, joka työskenteli ISCARissa.
Hän kertoi, miten ohjukset lensivät ISCARin yli -
toisen Libanonin sodan aikana.
Vieraat näkevät, että työnteko jatkuu jopa sodan aikana.
He näkevät, miten laadukasta jälki on. He aistivat bisnes-innostuksen.
He näkevät, miten juutalaiset, druusit, muslimit ja kristityt -
työskentelevät yhdessä. Se muuttaa heidän näkemyksiään.
Järjestämme kaiken niin, etteivät he ainoastaan luo bisnesyhteyksiä -
vaan myös tutustuvat kokonais- valtaisesti Israeliin kasvuyritysmaana.
Tomas, puhumme Israelin uskomattomasta menestyksestä -
IT-alalla ja internet-yhtiöiden alalla.
Niistä yksi on navigointisovellus Waze, joka myytiin hiljattain.
Googlella, Facebookilla ja Microsoftilla on siellä tutkimus- ja kehityskeskuksia.
Israel kukoistaa tällä alalla.
Ikävä kyllä Eurooppa on pudonnut kelkasta.
Miksi on niin typerää niin monilta EU-mailta -
omaksua BDS-liike (boikotointi, investointien poisveto, sanktiot)?
Tiedetään, ettei siitä koidu siunauksia -
eikä taloudellista voittoa.
Se on totta.
Oikeudenmukaisuuden nimissä täytyy sanoa, -
ja korjatkaa, jos olen väärässä, EU-instituutioiden virallinen linja on,-
etteivät ne kannata BDS:ää.
Selvästikin maissa toimiva kansalaisyhteiskunta -
on ongelmallinen.
Mukana on myös kristillisiä järjestöjä, mikä on surullista.
Palaan Bas Belderin puheenvuoroon.
On myös kiisteltyjen alueiden ongelma -
ja niiltä tulevien tuotteiden merkintä.
Se on hyvin haitallista. Se on EU:n sanktiopolitiikkaa.
Se ruokkii konfliktia. - Aivan.
Epäsuoralla tavalla, kuten knessetin puhemies Edelstein sanoi, -
Brysselistä tulee ristiriitaisia viestejä.
Mielestäni meidän tulee vetää hallitukset vastuuseen.
Yhtäältä ne sanovat vastustavansa BDS:ää, -
mutta niiden linjaukset itse asiassa tukevat BDS-liikettä.
Tätä olemme yrittäneet tehdä. Siksi tuomme asiaa esiin ohjelmassa.
Haluamme sanoa, että vastalääke BDS-liikkeelle on sanoa: -
Jos haluamme ratkaista ongelmia Euroopassa tänään, -
juutalaiskansa on kansojen valo, kuten Raamatussa sanotaan.
Se on hyvin käytännönläheinen ilmaus siitä, mitä merkitsee -
olla inspiraation ja vastauksien lähde.
Sanoitte hyvin, että juutalaiset ovat ongelmanratkaisijoita.
Se tekee heistä suurenmoisia.
Ohjelma-aikaa on neljä minuuttia.
Bas, voiko täällä Euroopan parlamentissa tapahtua jotain, -
mikä voi esitellä Israelin teknologisia edistysaskeleita IT-alalla -
ja Israelin menestystä kasvuyritysten saralla -
sekä rohkaista eurooppalaisia yritysjohtajia -
tapaamaan israelilaiskollegojaan täällä Euroopan parlamentissa -
ja lähentämään suhteita Israelin kanssa?
Israel-suhteiden valtuuskunnan johtajan -
tulee kutsua heitä nyt ja jatkossa.
Esimerkiksi kansainvälisen kaupan valiokunnan -
ei pitäisi tukea BDS:ää, niin kuin olen nähnyt sen tekevän.
Sen pitäisi rohkaista kansainvälistä kauppaa -
linjassa komission kanssa.
Sama koskee teollisuusvaliokuntaa. Kasvuyritysmaat.
Meppien tulisi olla valmiita. Itse olen maatalousvaliokunnan jäsen.
Meillä oli erinomainen esitys Israelin maatalousinnovaatioista -
tässä parlamentissa. Kaikki jäsenet olivat yllättyneitä -
ja pitivät esittelyä mielekkäänä.
Se on hyvin konkreettista. Siitä sitten rakennetaan.
Meidän pitäisi tehdä kaikkemme -
luodaksemme tällaisen ilmapiirin, että käydään bisnestä.
Pidän israelilaisista kollegoista. He ovat ennakkoluulottomia.
Heidän kanssaan voi keskustella. Parlamentissa tärkeää on keskustelu.
Ja yksi tärkeä asia on se, että Israelin kansallinen turvallisuusinstituutti -
laati uuden julkaisun BDS:stä. Siinä on yksi luku Euroopasta.
Meidän pitäisi tutkia sitä lukua. Puhutaan kahden valtion ratkaisusta.
Palestiinalaisvaltion lisäksi on olemassa juutalaisvaltio.
Sitä tulee alleviivata, jotta palestiinalaiset ymmärtävät, -
että se on todellisuutta. Ollut jo 70 vuotta.
Andreas, Israel myi Waze-navigointisovelluksen -
miljardeilla dollareilla.
Israel myy sen hämmästyttäviä menestysyrityksiä, -
kuten sovelluskehittäjiä.
Uskotteko, että Israel kehittyy sellaiseksi, -
jolla on isoja yrityksiä, kuten Facebook tai Google?
Yritys myydään keskimäärin noin 4-vuotiaana.
Se on Israelin yhteiskunnan panos maailmalle.
He keksivät täysin uudenlaisia ideoita. He ajattelevat täysin eri tavalla.
Kun intialaisen käskee tehdä jotain, hän noudattaa ohjetta pilkulleen.
Israelilaiset alkavat ajatella luovasti ja keksivät omaperäisiä ratkaisuja.
Siksi jättiyritykset tulevat Israeliin ja ostavat teknologiaa, -
ryhtyvät kumppaniksi tai toimivat katalysaattorina, kuten Microsoft.
Se on läsnä ja kutsuu yrityksiä tutustumaan tulevaisuuden työhön.
En usko, että Israelista tulee menestyviä yritysjättiläisiä.
Se ei ole heidän tehtävänsä. Olkoon se meidän muiden tehtävä.
Israel muuttaa maailma uusilla ideoilla, omaperäisyydellä -
ja tekemällä maailmasta paremman paikan.
Kiitos, että olitte vieraanani.
Andreas, se oli tosi valaisevaa ja kiehtovaa. Kiitos.
Teette erinomaista työtä parlamentissa ja diplomatian saralla.
Kiitos, että seurasit Israel-raporttia Euroopan parlamentista.
Kuulimme kasvuyritysmaa Israelin huimasta menestyksestä.
Euroopan tulisi hyväksyä se, jos se haluaa rauhaa ja hyvinvointia.
Kiitos seurasta!
Suomennos: Marianne Tenetz